
Šakių rajono savivaldybės administracijos
darbo apmokėjimo sistemos nustatymo aprašo 2 priedas


PRIEMOKŲ, SKIRIAMŲ UŽ PAVADAVIMĄ, PAPILDOMŲ UŽDUOČIŲ ATLIKIMĄ AR PADIDĖJUSĮ KRŪVĮ, KRITERIJŲ SĄRAŠAS

Savivaldybės administracijos valstybės tarnautojams ir darbuotojams, dirbantiems pagal darbo sutartis (toliau – darbuotojai), yra skiriama 15 procentų pareiginės algos dydžio priemoka:
1. Už Administracijos direktoriaus pavadavimą, kai raštu (Savivaldybės mero potvarkiu) pavedama atlikti Administracijos direktoriaus funkcijas jam nesant darbe dėl laikino nedarbingumo, komandiruočių, atostogų.
2. Už ne daugiau kaip 1 administracijos valstybės tarnautojo, darbuotojo pavadavimą, kai raštu (Administracijos direktoriaus įsakymu ar rezoliucija) pavedama nepertraukiamai ir laikinai – ilgiau kaip 3 darbo dienas atlikti kitai pareigybei nustatytas – Savivaldybės administracijos padalinio vadovo, seniūno ar kito darbuotojo funkcijas, jam nesant darbe dėl laikino nedarbingumo. 
3. Už ne daugiau kaip 1 administracijos valstybės tarnautojo, darbuotojo pavadavimą, kai raštu (Administracijos direktoriaus įsakymu ar rezoliucija) pavedama nepertraukiamai ir laikinai – 10 darbo dienų ir ilgiau, atlikti kitai pareigybei nustatytas funkcijas:
3.1. Savivaldybės administracijos padalinio vadovo ar seniūno funkcijas, jam nesant darbe dėl komandiruočių, atostogų. 
3.2. Kito darbuotojo funkcijas, jam nesant darbe dėl atostogų arba kai atitinkamos pareigybės yra laisvos. Šiuo atveju sprendžiant klausimą dėl priemokos skyrimo už pavadavimą atostogų metu, kiekvienas atvejis Administracijos direktoriaus vertinamas individualiai, atsižvelgiant į pavaduojamo darbuotojo veiklos sudėtingumą, atsakomybės lygį, darbų apimtis, skubių ir ypač skubių užduočių apimtis ir terminus bei kitas svarbias aplinkybes. 
3.3. Už 2 punkte ir 3.1 papunktyje nurodytų pareigybių darbuotojų pavadavimą priemoka neskiriama, kai joms nustatytas funkcijas deleguota vykdyti to atitinkamo struktūrinio padalinio vedėjo pavaduotojui, seniūno pavaduotojui. 
4. Už papildomų užduočių (suformuluotų raštu) vykdymą:
4.1. Kai raštu pavedama dalyvauti tęstinio (nuolatinio) pobūdžio funkcijas ir pastovias užduotis vykdančių komisijų ar darbo grupių veikloje ir dėl to labai padidėja darbo krūvis.
4.2. Kai atliekamos pareigybės aprašyme nenumatytos funkcijos (kai užduotys yra skubios, didelės apimties ar ypač svarbios).
4.3. Kai raštu pavedama vykdyti kuratoriaus funkcijas adaptacijos procese, taikant Savivaldybės administracijoje priimtus ir Savivaldybės administracijos darbuotojų adaptacijos tvarką reglamentuojančius teisės aktus.
5. Priemoka už įprastą darbo krūvį viršijančią veiklą:
5.1. Kai yra padidėjęs darbų mastas, atliekant pareigybės aprašyme nustatytas funkcijas (bet neviršijama nustatyta darbo laiko trukmė).
5.2. Kai padidėjęs darbų mastas yra dėl to, kad Savivaldybės administracijos padalinyje (skyriuje) yra laisvos ne mažiau kaip 40 procentų pareigybių.
6. Sąrašo 1–5 punktuose nurodytų priemokų skyrimą inicijuoja tiesioginis vadovas.
7. Sąrašas nėra baigtinis, 15 procentų pareiginės algos ar pareiginės algos pastoviosios dalies dydžio priemokos už papildomų užduočių, suformuluotų raštu, atlikimą, kitus darbus ar padidėjusį krūvį skiriamos Administracijos direktoriaus įsakymu, įvertinus darbuotojui pavestų atlikti funkcijų ar užduočių sudėtingumą, mastą ir pobūdį.
[bookmark: _Hlk202355811]8. Mažesnės ar didesnės nei 15 procentų pareiginės algos ar pareiginės algos pastoviosios dalies dydžio priemokos valstybės tarnautojui ar darbuotojui už papildomų užduočių, suformuluotų raštu, atlikimą, kitus darbus ar padidėjusį krūvį, kuomet šių funkcijų vykdymui yra skiriamos valstybės ar Europos Sąjungos ir kitos tarptautinės paramos bei bendrojo finansavimo lėšos, Administracijos direktoriaus įsakymu gali būti skiriamos Administracijos direktoriui individualiai įvertinus situaciją, atsižvelgiant į šių funkcijų vykdymui skirtą finansavimą.
[bookmark: _Hlk202355228]9. Dirbant projekte, iš projektinių lėšų Administracijos direktoriaus įsakymu valstybės tarnautojui ar darbuotojui, dirbančiam pagal darbo sutartį, gali būti skiriama ne mažesnė kaip 15 procentų ir ne didesnė kaip 40 procentų pareiginės algos priemoka už papildomų užduočių, suformuluotų raštu, vykdymą ar įprastą darbo krūvį viršijančią veiklą. Kai valstybės tarnautojas ar darbuotojas, dirbantis pagal darbo sutartį,  dirba keliuose projektuose, bendra pagal visus projektus skirtų priemokų suma negali viršyti 40 procentų pareiginės algos.

